
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 903 

1 Νοεμβρίου 1995 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση Συνέχισης ΕπιτοπΙου Κατασταλτικού Ελέγχου 
των Απολογιστικών Στοιχείων του ΜΤΣ Οικονομικού 
Έτους 1994 από Ειδικό Συνεργείο εξ Υπαλλήλων 


του Ελεγκτικού Συνεδρίου. 1 

Ορισμός μελών Επιτροπής Ευαγών Σκοπών του Υπουρ¬ 
γείου Εξωτερικών. 2 

Έκδοση ομολογιακού δανείου επταετούς διάρκειας με 
την ονομασία «Λ’ Δάνειο Οικονομικής Εξυγίαν¬ 
σης»... 3 


Κήρυξη υποχρεωτικής της από 2.5.1995 ΣΣΕ των ερ¬ 
γαζομένων στα Βιβλιοδετεία όλης της χώρας.4 

Κήρυξη υποχρεωτικής της από 14.3.1995 ΣΣΕ που κα¬ 
θορίζει τους όρους αμοιβής και εργασίας των Ξενο- 

δοχοϋπαλλήλων Ν. Ηρακλείου. 5 

Κήρυξη υποχρεωτικής της από 15.5.1995 ΣΣΕ που κα¬ 
θορίζει τους όρους αμοιβής και εργασίας των εργα- 
τοτεχνιτών - τριών Αλλαντοβιομηχανίας όλης της 

Χώρας. 6 

Τροποποίηση της απόφασης του Πρωθυπουργού και 
του Υπουργού Πολιτισμού ΥΠΠΟ/ΓΝΟΣ 47184/ 

1995 «Καθορισμός αρμοδιοτήτων του Υφυπουργού 

Πολιτισμού Σταύρου Μπένου». 7 

Τροποποίηση της 41544/13.12.1993 κοινής υπουργι¬ 
κής απόφασης περί «Διορισμού τακτικών και ανα¬ 
πληρωματικών μελών των Επιτροπών φύλαξης και 
ελέγχου μητρών και αντιπαραβολής κερδιζόντων 
δελτίων ΛΟΤΤΟ και Π ΡΟ-ΤΟ στις ζώνες Α’ και Β' 

Αθηνών και θεσσαλον ίκης». 8 

Άδεια λειτουργίας (ανανέωση), έπειτα από μηχανολο¬ 
γικό εκσυγχρονισμό, στο εργοστάσιο παραγωγής 
φαρμακευτικών και καλλυντικών προϊόντων της ΦΑ- 
ΜΑΡ ΑΒΕ στην Κοινότητα Παλλήνης, του Νομού Ατ¬ 
τικής. 9 

Τροποποίηση της 6043/40/5.4.95 (ΦΕΚ 268/Β7 
10.4.95) απόφασης Υπουργού Βιομηχανίας, Ενέρ¬ 
γειας και Τεχνολογίας. Διαδικασίες ανάθεσης της 
αξιολόγησης επιχειρηματικών σχεδίων και ειδικών 


επενδυτικών προτάσεων και συναφή θέματα.10 

Τροποποίηση της συστατικής πράξης της Δημοτικής 
Επιχείρησης με την επωνυμία «ΔΗΜΟΤΙΚΟ ΘΕΑ¬ 
ΤΡΟ ΧΙΟΥ».11 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.951.1/147/644047 Σ 5171 (1) 

Έγκριση Συνέχισης ΕπιτοπΙου Κατασταλτικού Ελέγχου 
των Απολογιστικών Στοιχείων του ΜΤΣ Οικονομικού 
Έτους 1994 από Ειδικό Συνεργείο εξ Υπαλλήλων του 
Ελεγκτικού Συνεδρίου. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

α. Τις διατάξεις του άρθρου 16 του ΝΔ 496/74 (ΦΕΚ 
204Α). 

β. Τις διατάξεις των άρθρων 17 παρ. 3 και 25 του Ν. 
1265/72 (ΦΕΚ 197Α). 

γ. Τις διατάξεις των άρθρων 33 παρ, 2 και 89 του ΠΔ 
774/80 (ΦΕΚ 189Α). 

δ. Τις διατάξεις του ΠΔ 1167/80 (ΦΕΚ 300Α) όπως 
αυτό τροποποιήθηκε με το ΠΔ 112/94 (ΦΕΚ 86Α). 

ε. Τις διατάξεις του άρθρου 17 του Ν. 1505/84 (ΦΕΚ 
194Α) όπως αυτό τροποποιήθηκε με το άρθρο 7 του Ν. 
1810/88 (ΦΕΚ223Α). 

στ. Την αριθ. Γ 5815/19.12.93 κοινή απόφαση του 
Πρωθυπουργού και του Υπουργού Εθνικής Αμυνας «Ανά¬ 
θεση αρμοδιοτήτων Υπουργών Εθνικής Άμυνας στους 
Υφυπουργούς Εθνικής Άμυνας» (ΦΕΚ 914Β). 

ζ. Τη σύμφωνη γνώμη του Ελεγκτικού Συνεδρίου διατυ- 
πωθείσα στο πρακτικό της 16 ης Γενικής Συνεδριάσεως 
της Ολομέλειας αυτού της 5ης Ιουνίου 1995. 

η. Τις διατάξεις του άρθρου 27 του Ν. 2081/92 (ΦΕΚ 
154Α) με το οποίο προστέθηκε άρθρο 29Α στο Ν. 
1558/85 (ΦΕΚ 137Α). 

θ. Το γεγονός ότι από τις διατάξεις της απόφασης αυτής 
προκαλεΐται δαπάνη σε βάρος του προϋπολογισμού του 
ΜΤΣ ύψους 1.300.000 δρχ. περίπου για το τρέχον οικονο¬ 
μικό έτος που θα αντιμετωπισθεί από την πίστωση του 
προϋπολογισμού του ΜΤΣ έτους 1995 με ΚΑ 0261 και 
φορά ΜΤΣ, αποφασίζουμε: 

Την συνέχιση του επιτοπίου κατασταλτικού ελέγχου των 
απολογιστικών στοιχείων του Μετοχικού Ταμείου Στρατού 
(ΜΤΣ) οικονομικού έτους 1994 με σύσταση ειδικού συ¬ 
νεργείου δέκα υπαλλήλων του Ελεγκτικού Συνεδρίου οι 
οποίοι θα εργασθοΰν υπερωριοκάτις απογευματινές ώρες 

για τρεις μήνες μέχρι πενήντα ώρες το μήνα για κάθε 
υπάλληλο. Η προκαλούμενη δαπάνη δεν μπορεί να υπερ- 
βεί το ποσό του ενός εκατομμυρίου τριακοσίων χιλιάδων 
(1.300.000) δρχ. 

2. Το παραπάνω ποοό θα καταβληθεί σύμφωνα με τις 
διατάξεις της παρ. 2 του άρθρου μόνο του ΠΔ 1167/80 
όπως αυτή αντικαταστάθηκε με το άρθρο μόνο του ΠΔ 
112/94 και θα βαρύνει τον προϋπολογισμό του ΜΤΣ έτους 
1995. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Οκτωβρίου 1995 

οι ΥΠΟΥΡΓΟΙ 

ΥΦ. ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΜΑΝΟΛΗΣ ΜΠΕΝΤΕΝΙΟΤΗΣ ΑΛ. ΠΑΠΑΔΟΠΟΥΛΟΣ 


Αριθ. 010/51/ΑΣ 135 (2) 

Ορισμός μελών Επιτροπής Ευαγών Σκοπών του Υπουρ¬ 
γείου Εξωτερικών. 

Ο ΥΠΟΥΡΓΟΣ ΕΞΩΤΕΡΙΚΟΝ 

Έχοντας υπόψη: 

1. Τις διατάξεις των άρθρων 7 και 14 του Ν. 419/1976 
«περί Οργανισμού του Υπουργείου Εξωτερικών» (Α' 221). 

2. Την υπ' αρ. 010/1931/83 απόφαση των Υπουργών 
Προεδρίας της Κυβέρνησης και Εξωτερικών «τροποποί¬ 
ηση κοινών αποφάσεων για την αναμόρφωση συλλογικών 
οργάνων γνωμοδοτικής και αποφασιστικής αρμοδιότητας 
του Υπουργείου Εξωτερικών» (Β' 764). 

3. Την υπ’ αριθ. 010/458/ΑΣ 170/92 απόφαση των 
Υπουργών Προεδρίας της Κυβέρνησης και Εξωτερικών 
«Περί Διατήρησης Συλλογικών Οργάνων και Επιτροπών 
του Υπουργείου Εξωτερικών». 

4. Την παράγραφο 1 του άρθρου 44 του Α.Ν. 2039/ 
1939 «περί τροποποιήσεως, συμπληρώσεως και κωδικο- 
ποιήσεως των νόμων περί εκκαθαρίσεως και διοικήσεως 
των εις το Κράτος υπέρ κοινωφελών σκοπών καταλειπο- 
μένων κληρονομιών, κληροδοσιών και δωρεών». 

5. Το Π.Δ. 11/92 «Αρμοδιότητες και διόρθωση της Κε¬ 
ντρικής Υπηρεσίας του Υπουργείου Εξωτερικών» (Α' 3). 

6. Το άρθρο 27 του Ν. 2081/1992 (Α' 154) και το γεγο¬ 
νός ότι από τις διατάξεις της παρούσας δεν πρακαλείται 
δαπάνη οε βάρος του κρατικού προϋπολογισμού, αποφα¬ 
σίζουμε: 

Ορίζουμε ως μέλη της Επιτροπής Ευαγών Σκοπών η 
οποία προβλέπεται από τα άρθρα 7 και 14 του Ν 419/ 
1976 «περί Οργανισμού του Υπουργείου Εξωτερικών» 
όπως τροποποιήθηκαν και ισχύουν, τους εξής: 

Πρόεδρος: Γεώργιος Κλαδάκης, Πληρεξούσιος Υπουρ¬ 
γός Α' Διευθυντής Ε5 Διεύθυνσης Τηλεπικοινωνιών και 
Διεκπεραίωσης. 

Αναπληρωτής Προέδρου: Εικοσιπένταρχος Βασίλειος, 
Πληρεξούσιος Υπουργός Β', Διευθυντής Α8 Διεύθυνσης 
Πολιτικής Συνεργασίας. 

Μέλη: 

Ο Διευθυντής της αρμοδίας, αναλόγως του προς συζή¬ 
τηση θέματος, Πολιτικής Διευθύνσεως. 

Εμμανουήλ Σταματίου, Πληρεξούσιος Υπουργός Α', 
Διευθυντής της Διευθύνσεως Εκκλησιών. 

Εμμανουήλ Βλαντής, Πληρεξούσιος Υπουργός Α', Διευ¬ 


θυντής της Διευθύνσεως Αποδήμου Ελληνισμού. 

Αικατερίνη Παυλοπούλου, Προϊσταμένη της Διευθύν- 
σεως Εθνικών Κληροδοτημάτων του Υπουργείου Οικονο¬ 
μικών με αναπληρωτή τον Νικόλαο Ματζάκο, Προϊστάμενο 
Β’ Τμήματος Εθνικών Κληροδοτημάτων. 

Παναγιώτης Καμαρινέας, Νομικός Σύμβουλος του Κρά¬ 
τους στο Υπουργείο Εξωτερικών. 

Γραμματέας: Υπάλληλος του Διπλωματικού Κλάδου που 
ορίζεται από τον Πρόεδρο της Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1995 

Ο ΥΠΟΥΡΓΟΣ 

ΚΑΡΟΛΟΣ ΠΑΠΟΥΛΙΑΣ 

- +- 

Αριθ. 2067516/8817/0023 (3) 

Έκδοση ομολογιακού δανείου επταετούς διάρκειας με 

την ονομαοία «Λ' Δάνειο Οικονομικής Εξυγίανσης». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Το άρθρο 10 παρ. 1 του Νόμου 2326/24.7.95 (ΦΕΚ 
153Α/27.7.1995). 

3. Το άρθρο 12τουΝ. 2074/92 (ΦΕΚ 128/31.7.92). 

4. Την απόφαση αρ. 194907/22.11.1969 του Υπουρ¬ 
γού Οικονομικών «Περί των δαπανών εκδόσεως και εξυ- 
πηρετήσεως κ.λπ. Κρατικών Δανείων». 

5. Την κοινή απόφαση Πρωθυπουργού και Υπουργού 
Οικονομικών αρ. Υ. 2009/20.5.1993 «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οικο¬ 
νομικών», αποφασίζουμε: 

Την έκδοση Ομολογιακού Δανείου, επταετούς διάρ¬ 
κειας, με ημερομηνία έκδοσης 2.1.1995 και ονομασία «Λ' 
Δάνειο Οικονομικής Εξυγίανσης» Ν. 1914/90 άρθρ. 31 
και 32 συνολικού ύψους δραχμών επτά δισεκατομμυρίων 
πεντακοσίων εκατομμυρίων (7.500.000.000). 

Σκοπός του δανείου είναι η ρύθμιση υποχρεώσεων στην 
Αγροτική Τράπεζα της Ελλάδος (ΑΤΕ) οι οποίες προέρχο¬ 
νται από οφειλές δασικών βιομηχανιών συνεταιριστικού 
χαρακτήρα προς την ΑΤΕ Α.Ε. κατά την 31.12.1994. 

I. Το δάνειο αντιπροσωπεύεται από ομολογίες ονομα¬ 
στικής αξίας 50.000.000 δραχμών. 

Η ονομαστική αξία σε δραχμές αναγράφεται σε κάθε 
ομολογία (τίτλο). 

II. Οι ομολογίες είναι ανώνυμοι τίτλοι στον κομιστή και 
έχουν προσαρτημένα τοκομερίδια ένα για κάθε έτος. Στα 
τοκομερίδια αναγράφεται η υποχρέωση καταβολής τόκου 
στον κομιστή, κατά την ημερομηνία πληρωμής τους. 

III. Ο τίτλος απαρτίζεται από ίο στέλεχος το οώμα και τα 
τοκομερίδια. Είναι τυπωμένος σε ειδικό υδατογραφημένο 
χαρτί, με τις μεθόδους της έμμεσης τυπογραφικής, της 
έμμεσης λιθογραφικής, της τυπογραφικής και της χαλκο- 
γραφικής εκτύπωσης. 

IV. Η εκτύπωση των τίτλων γίνεται σε ειδικό χαρτί βά¬ 
ρους 90 γραμμαρίων κατά τετραγωνικό μέτρο που φέρει 
υδατογράφημα με κόσμημα διπλό ανθέμιο και τις λέξεις 
«ΕΛΛΗΝΙΚΟΝ ΔΗΜΟΣΙΟΝ». 

V. Διαστάσεις: 

α. Τίτλου περιλαμβανομένου του στελέχους: 

1) Για ομολογίες με προσαρτημένα 7 τοκομερίδια 

390 χ 200 χιλιοστά 
β. Στελέχους 30 χ 200 χιλιοστά 

γ. Σώματος τίτλου 168 χ 200 χιλιοστά 

δ. Τοκομεριδίου 45 χ 95 χιλιοστά 

VI. 1. Στην πρόσθια όψη του τίτλου με χαλκογραφική 
εκτύπωση το πλαίσιο του σώματος και τα πλαίσια των το¬ 
κομεριδίων. 

Με έμμεση τυπογραφική (ξηρά οίΐδθί) και με τυπογρα¬ 
φική εκτύπωση αποδίδονται σε όλες τις αξίες: 

α. Το ενιαίο ασφαλιστικό πολύχρωμο δάπεδο με ίριδα 
και κόσμημα με το έτος της έκδοσης στο κέντρο του σώ¬ 
ματος, το οποίο αναγράφεται και σε κάθε τοκομερίδιο. 

β. Το τρέχον ασφαλιστικά διακοσμητικό στη θέση δια¬ 
χωρισμού του στελέχους από το σώμα. 

γ. Οι επισημάνσεις της αξίας, τα κείμενα και η υπο¬ 
γραφή του Υπουργού (Υφυπουργού) Οικονομικών. 

δ. Ο αύξων αριθμός στο στέλεχος, το σώμα και τα τοκο¬ 
μερίδια. 

2. Στην οπίσθια όψη με έμμεση τυπογραφική εκτύπωση 
αποδίδονται με ένα χρώμα τα ασφαλιστικά πλαίσια του 
σώματος και των τοκομεριδίων και με άλλο χρώμα τα κεί¬ 
μενα και η λέξη «ΑΚΥΡΟ» στη θέση του κενού τοκομερι¬ 
δίου. 

VII. Χρώματα 

Όλες οι αξίες έχουν το Ιδιο χρώμα δαπέδου, κειμένων, 
αριθμήσεως και οπίσθιας όψης. Το κύριο χρώμα των 
ασφαλιστικών πλαισίων, του σώματος και των τοκομερι¬ 
δίων διαφέρει κατά αξία. 

1) Πρόσθια όψη: 

α) Δάπεδο: Πολύχρωμο με ίριδα, 
β) Κύριο χρώμα ασφαλιστικών πλαισίων χαλκογραφικής 
εκτύπωσης: 

Αξία 50.000.000 δρχ. Σειρά Ε' - Πράσινο σκούρο 
γ) Κείμενα: Βαθύ καφέ 
δ) Αρίθμηση: κόκκινο 

2) Οπίσθια όψη 

α) Πλαίσιο: ανοικτό ιώδες, 
β) Κείμενα: γκρι - κυανό 

VIII. Το κείμενο των ανωτέρω τίτλων του Λ' Δανείου Οι¬ 
κονομικής εξυγιάνσεως (Ν. 1914/90 άρθρο 31 και 32) 
έχει ως εξής: 

1) Στέλεχος 

ΣΤΕΛΕΧΟΣ ΟΜΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΥ 
Λ' ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝΣΕΩΣ ΣΕΙ¬ 

ΡΑ...ΑΡ... 

(Ν. 1914/90 αρ. 31 και 32) 

ΕΚΔΟΣΗ 2/1/1995 ΛΗΞΗ 2/1/2002 

ΟΝΟΜΑΣΤΙΚΗ ΑΞΙΑ ΔΡΧ. 

2. Σώμα Ομολογίας 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
Λ' ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ 
ΕΞΥΓΙΑΝΣΕΩΣ ΚΥΜΑΙΝΟΜΕΝΟΥ ΕΠΙΤΟΚΙΟΥ 
ΕΚΔΙΔΕΤΑΙ ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ 
ΤΩΝ ΑΡΘΡΩΝ 31 & 32 ΤΟΥ Ν. 1914/90 
(ΦΕΚ178/90 Τ.Α) 

ΣΕΙΡΑ. 


ΑΡΙΘΜΟΣ. 

ΕΠΙΤΟΚΙΟ ΚΥΜΑΙΝΟΜΕΝΟ 
ΕΠΤΑΕΤΗΣ ΔΙΑΡΚΕΙΑ 
ΟΝΟΜΑΣΤΙΚΗ ΑΞΙΑ 
ΔΡΧ.: 50.000.000 

Η ΟΜΟΛΟΓΙΑ ΕΙΝΑΙ ΠΛΗΡΩΤΕΑ ΣΤΟΝ ΚΟΜΙΣΤΗ ΣΤΙΣ 2 
Ιανουαρίου 2002 
Αθήνα 2 Ιανουαρίου 1995 
Ο ΥΦΥΠΟΥΡΓΟΣ ΤΩΝ ΟΙΚΟΝΟΜΙΚΩΝ 
ΝΙΚΟΛΑΟΣ ΚΥΡΙΑΖΙΔΗΣ 

3) Τοκομερίδια 
α) Κύρια όψη 

ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΟΙΚΟΝΟΜΙΚΩΝ 
ΓΕΝΙΚΟ ΛΟΓΙΣΤΗΡΙΟ ΤΟΥ ΚΡΑΤΟΥΣ 
Λ' ΟΜΟΛΟΓΙΑΚΟ ΔΑΝΕΙΟ ΟΙΚΟΝΟΜΙΚΗΣ ΕΞΥΓΙΑΝ- 
ΣΕΩΣ 

ΤΟΚΟΜΕΡΙΔΙΟ ΟΜΟΛΟΓΙΑΣ ΕΛΛΗΝΙΚΟΥ ΔΗΜΟΣΙΟΥ 
ΚΥΜΑΙΝΟΜΕΝΟΥ ΕΠΙΤΟΚΙΟΥ 

ΕΚΔΟΣΗ. 

ΣΕΙΡΑ. 

ΑΡΙΘΜΟΣ. 

ΤΟΚΟΜΕΡΙΔΙΟ ΠΛΗΡΩΤΕΟ ΣΤΟΝ ΚΟΜΙΣΤΗ 
ΣΤΙΣ. 

ΠΡΟΣ ΕΠΙΤΟΚΙΟ ΠΟΥ ΚΑΘΟΡΙΖΕΤΑΙ ΣΤΗΝ ΑΡΧΗ ΤΗΣ 
ΤΟΚΟΦΟΡΟΥ ΠΕΡΙΟΔΟΥ ΣΥΜΦΩΝΑ ΜΕ ΤΟΥΣ ΟΡΟΥΣ 
ΕΚΔΟΣΕΩΣ ΤΟΥ ΔΑΝΕΙΟΥ 
β) Αντίθετη όψη * 

ΤΟ ΤΟΚΟΜΕΡΙΔΙΟ ΑΥΤΟ ΕΙΝΑΙ ΠΛΗΡΩΤΕΟ ΣΤΟΝ ΚΟ¬ 
ΜΙΣΤΗ ΠΑΡΑΓΡΑΦΕΤΑΙ ΚΑΙ ΑΚΥΡΩΝΕΤΑΙ ΠΕΝΤΕ ΧΡΟ¬ 
ΝΙΑ ΜΕΤΑ ΤΗΝ ΗΜΕΡΟΜΗΝΙΑ ΠΛΗΡΩΜΗΣ ΠΟΥ ΑΝΑ¬ 
ΓΡΑΦΕΤΑΙ Σ’ ΑΥΤΟ. 

ΣΕ ΠΕΡΙΠΤΩΣΗ ΠΟΥ Η ΟΜΟΛΟΓΙΑ ΕΞΑΓΟΡΑΣΤΕΙ ΠΡΙΝ 
ΤΗ ΛΗΞΗ ΑΥΤΟΥ ΤΟΥ ΤΟΚΟΜΕΡΙΔΙΟΥ, ΤΟΥΤΟ ΚΑΘΙ¬ 
ΣΤΑΤΑΙ ΑΚΥΡΟ ΚΑΙ ΟΥΔΕΜΙΑ ΠΛΗΡΩΜΗ ΤΟΥ ΓΙΝΕ¬ 
ΤΑΙ. 

ΓΕΝΙΚΟΙ ΟΡΟΙ ΟΜΟΛΟΓΙΩΝ 

1. Οι ομολογίες του Λ' Δανείου Οικονομικής Εξυγιάν- 
σεως (Ν. 1914/90 άρθρ. 31 και 32) είναι ανώνυμοι τίτλοι 
στον κομιστή, εκδίδονται σε μία σειρά Ε', ονομαστικής 
αξίας 50.000.000 δραχμών συνολικού ποσού επτά δισε¬ 
κατομμυρίων πεντακοσίων εκατομμυρίων δραχμών 
(7.500.000.000). 

Συνολικά θα εκδοθούν 150 τίτλοι. 

2. Οι ομολογίες αποφέρουν τόκο προς επιτόκιο κυμαι¬ 
νόμενο που καθορίζεται για κάθε έτος τρεις (3) εργάσιμες 
ημέρες πριν την έναρξη της κάθε ετήσιας τοκοφόρου πε¬ 
ριόδου, με απόφαση του Υπουργού Οικονομικών και ανα¬ 
κοινώνεται δια του τύπου και των μαζικών μέσων ενημέ¬ 
ρωσης. 

Το επιτόκιο αυτό θα είναι ίσιο με το επιτόκιο των ετή¬ 
σιων εντόκων γραμματίων του Δημοσίου το οποίο ισχύσει 
κατά το χρόνο προσδιορισμού. 

Για την πρώτη ετήσια τοκσφάρο περίοδο 2.1.1995 μέ¬ 
χρι 2.1.1996 το επιτόκιο του δανείου ορίζεται ίσο με 
17,50%. 

3. Ο τόκος υπολογίζεται κάθε έτος δεδουλευμένος και 
καταβάλλεται στο τέλος της κάθε ετήσιας τοκοφόρου πε¬ 
ριόδου με την προσκόμιση του σχετικού τοκομεριδίου με 
πρώτη καταβολή στις 2.1.1996 και στις αντίστοιχες ημε¬ 
ρομηνίες των επομένων ετών και τελευταία καταβολή στις 
2.1.2002, ημερομηνία κατά την οποία λήγει και το δάνειο. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Ο υπολογισμός του τόκου γίνεται με βάση έτος 360 
ημερών και μήνα 30 ημερών 

4. Οι ομολογίες διατίθενται στο όρτιο. 

5. Οι ομολογίες είναι πληρωτέες την ημέρα της λήξης 
του. Εύν η λήξη τους συμπέσει με μη εργάσιμη ημέρα, η 
εξόφληση θα γίνει την αμέσως επόμενη εργάσιμη ημέρα 
χωρίς να πληρωθεί πρόσθετος τόκος. 

Εάν προσκομιστούν για εξόφληση μετά τη λήξη τους 
δεν αποφέρουν τόκο για το χρονικό διάστημα από τη λήξη 
τους, μέχρι την προσκόμιση τους για εξόφληση. 

6. Το Ελληνικό Δημόσιο δύναται να εξαγοράσει μέρος ή 
το σύνολο των ομολογιών που θα βρίσκονται σε κυκλοφο¬ 
ρία σε οποιαδήποτε ημερομηνία καταβολής τόκων με 
αφαίρεση των μη ληξιπρόθεσμων τοκομεριδίων. 

7. Η αξίωση των κομιστών για μεν το κεφάλαιο υπόκειται 
σε δεκαετή παραγραφή που αρχίζει από την ημερομηνία 
λήξεως του τίτλου, για δε τους τόκους σε πενταετή παρα¬ 
γραφή που αρχίζει από την ημερομηνία πληρωμής που 
αναγράφεται στο κάθε τοκομερίδιο. 

8. Η διάθεση των τίτλων γίνεται από την Τράπεζα Ελλά¬ 
δος, βάσει σύμβασης διαχείρισης μεταξύ Ελληνικού Δημο¬ 
σίου και της Τράπεζας Ελλάδος. 

Η εξόφληση των τίτλων και η πληρωμή των τοκομερι¬ 
δίων γίνεται από την Τράπεζα Ελλάδος και τα πιστωτικά 
Ιδρύματα που έχουν εξουσιοδοτηθεί από την Τράπεζα της 
Ελλάδος. 

9. Οι τόκοι των ομολόγων απαλλάσσονται παντός φό¬ 
ρου, τέλους ή άλλης επιβάρυνσης. 

Οι τίτλοι και η μεταβίβασή τους απαλλάσσονται των τε¬ 
λών χαρτοσήμου. Επίσης απαλλάσσονται παντός φόρου, 
τέλους ή άλλης επιβάρυνσης και οι εξοφλήσεις των τόκων. 

II. Οι γενικοί ορισμοί αναγράφονται περιληπτικά στην 
αντίθετη όψη των ομολογιών. 

VIII. Οι ομολογίες φέρουν την υπογραφή του Υπουργού 
Οικονομικών, που τίθεται στο σώμα του τίτλου με μηχα¬ 
νικό μέσο. 

Κάλυψη δαπάνης 

1. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού Οι¬ 
κονομικού έτους 1995, Προ καλείται όμως δαπάνη για τα 
οικονομικά έτη 1996 - 2002, η οποία θα εγγράφεται στις 
κατ' έτος προβλέψεις δαπανών εξυπηρέτησης του Δημο¬ 
σίου Χρέους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1995 

Ο ΥΦΥΠΟΥΡΓΟΣ 

ΝΙΚΟΛΑΟΣ ΚΥΡΙΑΖ1ΔΗΣ 
- 4 - - 

Αριθ. 13691 {4) 

Κήρυξη υποχρεωτικής της από 2.5.1995 ΣΣΕ των εργαζο-' 
μένων στα Βιβλιοδετεία όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 


κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.9.95. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 2.5.1995 ΣΣΕ 
των εργαζομένων στα Βιβλιοδετεία όλης της χώρας για 
όλους τους εργοδότες και εργαζομένους του κλάδου που 
αφορά αυτή. 

2) Η ισχύς της απόφασης αυτής αρχίζει από 16.6.1995. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1995 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 

-♦ - 

Αριθ. 13690 (5) 

Κήρυξη υποχρεωτικής της από 14.3.1995 ΣΣΕ που καθο¬ 
ρίζει τους όρους αμοιβής και εργασίας των Ξενοδοχοϋ- 

παλλήλων Ν. Ηρακλείου. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.9.95. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 14.3.1995 ΣΣΕ 
των εργαζομένων που καθορίζει τους όρους αμοιβής και 
εργασίας των Ξενοδοχοϋπαλλήλων Ν. Ηρακλείου για 
όλους τους εργοδότες και εργαζομένους του κλάδου που 
αφορά αυτή. 

2) Η ισχύς της απόφασης αυτής α ρχίζει από 20.3.1995. 

3) Από τις διατάξεις της απόφασης αυτής δεν προκαλεΐ- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1995 

Ο ΥΠΟΥΡΓΟΣ 

ΣΤΕΦ. ΤΖΟΥΜΑΚΑΣ 

Αριθ. 13689 (6) 

Κήρυξη υποχρεωτικήςτηςαπό 15.5.1995 ΣΣΕ που καθο- 
ρίζει τους όρους αμοιβής και εργασίας των εργατοτε- 
χνιτών - τριών Αλλαντοβιομηχανίας όλης της χώρας. 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Τις διατάξεις της απόφασης 80386/90 Υπουργών 
Προεδρίας της Κυβέρνησης και Εργασίας, που εκδόθηκε 
κατ’ εξουσιοδότηση της παρ. 2 του άρθρου 81 του Ν. 
1892/90. 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.9.95. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνωΣ.Σ.Ε., δηλαδή ότι οι δε¬ 
σμευόμενοι εργοδότες απασχολούν το 51 % των εργαζο¬ 
μένων του κλάδου, αποφασίζουμε: 

1) Κηρύσσουμε υποχρεωτική την από 15.5.1995 ΣΣΕ 
των εργαζομένων που καθορίζει τους όρους αμοιβής και 
εργασίας των εργατοτεχνιτών - τριών Αλλαντοβιομηχανίας 
όλης της χώρας για όλους τους εργοδότες και εργαζομέ¬ 
νους του κλάδου που αφορά αυτή. 

2) Η ισχύς της απόφασης αυτής αρχίζει από 6.6.1995. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 1995 

Ο ΥΠΟΥΡΓΟΣ 

ΓΤΈΦ. ΤΖΟΥΜΑΚΑΣ 

-♦- 

Αριθ. ΥΠΠΟ/ΓΝΟΣ/50830 (7) 

Τροποποίηση της απόφασης του Πρωθυπουργού και του 

Υπουργού Πολιτισμού ΥΠΠΟ/ΓΝΟΣ 47184/1995 «Κα¬ 
θορισμός αρμοδιοτήτων του Υφυπουργού Πολιτισμού 

Σταύρου Μπένου». 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1. Των άρθρων 81 παρ. 1 και 83 παρ. 2 του Συντάγμα¬ 
τος. 

2. Των άρθρων 16 παρ. 5 και 22 του Ν. 1558/1985 «Κυ¬ 
βέρνηση και Κυβερνητικά Όργανα» {Α' 137). 

3. Του Π.Δ. 941/1977 «Περί Οργανισμού του Υπουρ¬ 
γείου Πολιτισμού και Επιστημών» {Α 320), όπως τροπο¬ 
ποιήθηκε και ισχύει σήμερα. 

4. Της 391/8.7.1994 απόφασης του Πρωθυπουργού 
«Σύσταση θέσεων Αναπληρωτών Υπουργών και Υφυπουρ¬ 
γών, μετατροπή θέσεων Υφυπουργών σε θέσεις Αναπλη¬ 
ρωτών Υπουργών, θέσης Αναπληρωτή Υπουργού σε θέση 
Υφυπουργού και κατάργηση θέσης Υφυπουργού» (Β' 
540). 

5. Του Π.Δ. 375/15.9.1995 «Διορισμός Υπουργών, 
Αναπληρωτών Υπουργών και Υφυπουργών» (Α’ 203), με 


το οποίο διορίστηκε Υφυπουργός Πολιτισμού ο Σταύρος 
Μπένος. 

6, Της ΥΠΠΟ/ΓΝΟΣ 47184/1995 «Καθορισμός αρμο¬ 
διοτήτων του Υφυπουργού Πολιτισμού Σταύρου Μπένου» 
(Β' 851). 

7. Του άρθρου 27 του Ν. 2081/1992 (Α' 154) με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του κρατικού προϋπολογισμού, αποφα¬ 
σίζουμε: 

Η απόφαση του Πρωθυπουργού και του Υπουργού Πολι¬ 
τισμού ΥΠΠΟ/ΓΝΟΣ/47184/1995 «Καθορισμός αρμο¬ 
διοτήτων του Υφυπουργού Πολιτισμού Σταύρου Μπένου» 
συμπληρώνεται ως ακολούθως: 

Στον Υφυπουργό Πολιτισμού Σταύρο Μπένο αναθέ¬ 
τουμε επίσης την άσκηση των αρμοδιοτήτων που αναφέ- 
ρονται στα θέματα: 

1. Του Τμήματος Μουσείων και Πινακοθηκών από τη 
Διεύθυνση Πολιτιστικών Εκδηλώσεων. 

2. Της εποπτείας των Νομικών Προσώπων Δημοσίου Δι¬ 
καίου και Ιδιωτικού Δικαίου που υπάγονται ή εποπτεύονται 
από το πιο πάνω Τμήμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Οκτωβρίου 1995 

Ο ΠΡΩΘΥΠΟΥΡΓΟΙ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΠΟΛΓΤΠΜΟΥ 

ΑΘΑΝΑΣΙΟΣ ΜΙΚΡΟΥΤΣΙΚΟΣ 
-♦- 

Αριθ. 30679 (8) 

Τροποποίηση της 41544/13.12.1993 κοινής υπουργικής 
απόφασης περί «Διορισμού τακτικών και αναπληρωμα¬ 
τικών μελών των Επιτροπών φύλαξης και ελέγχου μη¬ 
τρών και αντιπαραβολής κερδιζόντων δελτίων ΛΟΤΤΟ 
και ΠΡΟ-ΤΟ στις ζώνες Α' και Β' Αθηνών και Θεσσαλο¬ 
νίκης». 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Ν. 397/68 «Περί επανασυστάσεως της Γ.Γ.Α. και 
των αρμοδιοτήτων αυτής». 

2. Του άρθρου 1 παρ. 2 του Ν.Δ. 391/74 «Περί τροπο- 
ποιήσεως και συμπληρώσεως του Α.Ν. 127/67 κ.λπ.». 

3. Του Ν. 1558/1985 «Κυβέρνηση και Κυβερνητικά 
Όργανα». 

4. Του από 20/27.12.1958 Β.Δ. περί της λειτουργίας 
δελτίου προγνωστικών επί των ποδοσφαιρικών αγώνων 
όπως τροποποιήθηκε και συμπληρώθηκε μεταγενέ¬ 
στερα. 

5. Του άρθρου 3 παρ. 4 εδάφ. 1 του Π.Δ. 395/1990 
«Οργάνωση και διαχείριση του αριθμολαχείου (ΛΟΤΤΟ) 
και του λαχείου «ΠΡΟ-ΤΟ». 

6. Την υπ 1 αριθ. 54567/22.10.1993 κοινή απόφαση του 
Πρωθυπουργού και της Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού Γ. Λιάνη», 
αποφασίζουμε: 

Τροποποιούμε την υπ' αριθμ. 41544/13.12.1993 από¬ 
φαση ως ακολούθως: 

Διορίζουμε ως αναπληρωματικό μέλος της Επιτροπής 

φύλαξης και ελέγχου μητρών και αντιπαραβολής κερδιζό- 
ντων δελτίων ΛΟΤΤΟ και ΠΡΟ-ΤΟ στην Α' Ζώνη Αθηνών 
τον Γκίνη Βλάοη - υπάλληλο της Γ.Γ.Α. στη θέση του εκλι- 
πόντος Μπάκαλου Νικολάου. 

Κατά τα λοιπά ισχύει η υπ’ αριθμ. 41544/13.12.1993 
απάφαση ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Οκτωβρίου 1995 

ο υφυπουργοί 

ΓΕΩΡΓΙΟΣ ΛΙΑΝΗΣ 
-*.- 

Αριθ.Φ6.41/16288/1848 (9) 

Άδεια λειτουργίας (ανανέωση), έπειτα από μηχανολογικό 

εκσυγχρονισμό, στο εργοστάσιο παραγωγής φαρμα¬ 
κευτικών και καλλυντικών προϊόντων της ΦΑΜΑΡ ΑΒΕ 

στην Κοινότητα Παλλήνης, του Νομού Αττικής. 

ΟΙ ΥΠΟΥΡΓΟΙ 

ΥΓΕΙΑΣ ΚΑΙ ΠΡΟΝΟΙΑΣ ΚΑΙ 
ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/1965 του Ν.Δ. 1150/1949, του 
Α.Ν. 207/1967 του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11.1953 όμοιο του Ν.Δ. 96/2.8.1973 καθώς 
και του Π.Δ. 396/89 (ΦΕΚ 172/Α716.6.89) για τον Οργα¬ 
νισμό της Γενικής Γραμματείας Βιομηχανίας. 

2. Την 19606/26.11.93 απόφαση του Υφυπουργού 
ΒΕΤ περί μεταβιβάσεως του δικαιώματος υπογραφής 
στον Γεν. Γραμματέα και λοιπούς υπηρεσιακούς παράγο¬ 
ντες. 

3. Την Κ.Υ.Α. με αρ. 33361/5.9.91 {ΦΕΚ 703/Β7 
5.9.91) αρθρ. 12παρ. 13 «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

4. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.1974 και με αριθμό Α6/829/78. 

5. Την απόφασή μας με αριθμό Φ6.18415/3110.41/ 
10.10.1991 (ΦΕΚ 909/Β76.11.1991) με την οποία χορη¬ 
γήθηκε άδεια λειτουργίας διάρκειας τριών ετών για μηχα¬ 
νήματα ισχύος 767,89 ΗΡ και αξίας 109.999.000 δρχ. 

6. Την απόφασή μας με αριθμό Φ6.14008/2447/ 
26.8.93 (ΦΕΚ 695/Β79.9.93) με την οποία χορηγήθηκε 
άδεια λειτουργίας για μηχανήματα ισχύος 951.10ΗΡ και 
127,90 Κνν και αξίας 123.000.000 δρχ., μέχρι 
6.11.1994. 

7. Αίτηση της ΦΑΜΑΡ Α.Β.Ε. από 2.11.1994 για χορή¬ 
γηση άδειας λειτουργίας έπειτα από μηχ/κή επέκταση 
λόγω εκσυγχρονισμού, στο εργοστάσιό της παραγωγής 
φαρμακευτικών προϊόντων και από 24.5.1995 για χορή¬ 
γηση άδεια παραγωγής και καλλυντικών προϊόντων. 

8. Τα σχεδιαγράμματα που έχουν υποβληθεί με την αί¬ 
τηση καθώς και τα λοιπά δικαιολογητικά στοιχεία. 

9. Τις από 17.3.1994 και 26.5.1995 εισηγήσεις της 
Υπηρεσίας μας και τη γνωμάτευση του Ε.Ο.Φ. με αριθμό 
0-658/12η/10.7.95, αποφασίζουμε: 

1. Χορηγούμε άδεια λειτουργίας (ανανέωση), διάρκειας 
τριών (3) ετών, έπειτα από μηχ/κό εκσυγχρονισμό, του ερ¬ 


γοστασίου παραγωγής φαρμακευτικών και καλλυντικών 
προϊόντων της ΦΑΜΑΡ Α.Β.Ε. όπως αυτό εικονίζεται στα 
σχεδιαγράμματα που θεωρήσαμε με την παρούσα από¬ 
φαση και έχει τα ακόλουθα ειδικώτερα στοιχεία: 

α. ΘΕΣΗ: Νόμος Αττικής, Κοινότητα Παλλήνης, οδός 
Λεωφ. Ανθούσας, 
β. ΚΑΤΟΧΟΣ: ΦΑΜΑΡ Α.Β.Ε. 


γ. ΕΙΔΟΣ ΕΓΚΑΤΑΣΤΑΣΗΣ: Εργ/σιο παραγωγής φαρ¬ 
μακευτικών και καλλυντικών προϊόντων. 


δ. ΙΣΧΥΣ: Κινητήρια: Προηγούμενη 

951.10ΗΡ 


Νέα 

39,50 ΗΡ 


Νέα Καλλυντικών 

3,25 ΗΡ 


Σύνολο 

993,85 ΗΡ 

θερμική 

; Προηγούμενη 

127,90 Κνν 


Σύνολο 

127,90 Κνν 

ε. ΑΤΜΟΛΕΒΗΤΕΣ: 

Κατηγορία 

ΠΥΔ ΠΠ 

2 ατμογεννήτριες 

Γ 

935/90 

936/90 


στ. ΑΞΙΑ ΜΗΧ/ΛΟΥ ΕΞΟΠΛΙΣΜΟΥ ΣΕ ΔΡΑΧΜΕΣ; 

Προηγούμενη : 123.000.000 

Νέα : 9.500.000 

Νέα Καλλυντικά: 2.500.000 

135.000.000 δρχ. 

2. Η παρούσα άδεια χορηγείται με την επιφύλαξη της 
τηρήσεως των διατάξεων του από 15.10.1922 Β.Δ/τος 
«Περί χορηγήσεως αδειών ιδρύσεως και λειτουργίας πό¬ 
σης μηχανολογικής εγκαταστάσεως» και με τους εξής 
όρους: 

α. Να υπάρχουν και να διατηρούνται σε καλή κατάσταση 
τα αναγκαία μέτρα ασφαλείας για τη ζωή και την υγεία των 
εργαζομένων (π.χ. τοποθέτηση προστατευτικών περι¬ 
φραγμάτων στα μέρη των μηχανημάτων που κινούνται επι¬ 
κίνδυνα, εξασφάλιση επαρκούς φωτισμού και αερισμού 
στο χώρο εργασίας, πρόχειρο φαρμακείο, τοποθέτηση 
προστατευτικών κιγκλιδωμάτων προς αποφυγή πτώσεως 
ατόμων κ.λπ.). 

β. Να τηρούνται τα μέτρα πυρααφαλεΐας που προβλέ- 
πονται από την Μελέτη Πυρασφαλείας με αριθμό 3444 
της Πυροσβεστικής Υπηρεσίας Αθηνών και να ανανεωθεί 
το Πιστοποιητικό Πυρασφαλείας πριν από την λήξη του, 
δηλαδή πριν από τις 6.4.97. Σε αντίθετη περίπτωση παύει 
η ισχύς της παρούσας απόφασης. 

γ. Να πραγματοποιείται η παραγωγή κάθε φαρμακευτι¬ 
κού προϊόντος μετά από προηγούμενο έλεγχο του Ε.Ο.Φ. 
προς διαπίστωση ότι το ανωτέρω εργοστάσιο διαθέτει την 
απαιτούμενη πληρότητα και επάρκεια εγκαταστάσεων, 
εξοπλισμού και ειδικού προσωπικού για την άρτια παρα¬ 
γωγή του προϊόντος. 

δ. Να τηρούνται επακριβώς οι υγειονομικοί και λοιποί 
Κανονισμοί που ισχύουν για τέτοιας φύσεως εγκαταστά¬ 
σεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο τηρήσεως μηχανολογικών 
εγκαταστάσεων, θεωρημένο από τον Ειρηνοδίκη της πε¬ 
ριοχής που βρίσκεται το εργοστάσιο, σύμφωνα με το άρ¬ 
θρο 12 του από 16/17.3.1950 Β.Δ/τος. 

ζ. Να τηρούνται οι διατάξεις του Π.Δ. 1180/81 (ΦΕΚ 
293Α") για την προστασία του περιβάλλοντος. (Όρια εκ¬ 
πομπών ρύπων). 

η. Η ΦΑΜΑΡ Α.Ε. υποχρεούται να συμμορφωθεί πλή- 

ρως, προς τους περιβαλλοντικούς όρους τους οποίους 
ενέκρινε το Γραφείο Περιβάλλοντος της Νομαρχίας Ανα¬ 
τολικής Αττικής, με την υπ’ αριθ. 14445/520/28.6.93 
απόφασή του. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην ανω¬ 
τέρω εγκατάσταση σε κάθε περίπτωση που θα διαπιστω¬ 
θεί ότι είναι αναγκαίο για να εκπληρωθούν οι επιδιωκόμε- 
νοι σκοποί που προβλέπονται από το άρθρο 2 του από 
15.10.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/τος, καθώς και 
του 902/75 Π.Δ/τος υπεύθυνη επίβλεψη της λειτουργίας 
της ανωτέρω εγκατάστασης, πρέπει να χρησιμοποιηθεί 
πρόσωπο που να έχει τα προβλεπόμενα από τις διατάξεις 
αυτές προσόντα. 

5. Η παρούσα αδεία μεταβιβάζεται μόνο με έγκριση των 
Υπουργείων Βιομ/νίας, Ενέργειας και Τεχνολογίας και 
Υγείας και Πρόνοιας. Χωρίς αυτή την έγκριση, η επιχεί¬ 
ρηση δεν μπορεί να λειτουργήσει στο όνομα Φυσικού ή 
Νομικού Προσώπου άλλου εκτός του ανωτέρω αναφερο- 
μένου. 

6. Η παρούσα άδεια δεν απαλλάσσει την ενδιαφερό- 
μενη εταιρεία από την υποχρέωση να εφοδιασθεί με άλλη 
άδεια αν από άλλες διατάξεις προκύπτει αντίστοιχη υπο¬ 
χρέωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 1995 

Με εντολή Υπουργών 
Οι Γ ενικοί Διευθυντές 

του Υπ. Υγείας & Προν. του ΥΒΕΤ 

Γ. ΠΑΠΟΥΤΣΑΚΗΣ ΕΠ. ΣΚΛΗΡΑΚΗΣ 

- 4 - 

Αριθ. 19406/1649 (10) 

Τροποποίηση της 6043/40/5.4.95 (ΦΕΚ 268/ Β'/ 
10.4.95) απόφασης Υπουργού Βιομηχανίας, Ενέργειας 
και Τεχνολογίας. Διαδικασίες ανάθεσης της αξιολόγη¬ 
σης επιχειρηματικών σχεδίων και ειδικών επενδυτικών 
προτάσεων και συναφή θέματα. 

Ο ΥΠΟΥΡΓΟΣ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

Τις διατάξεις του Ν. 1558/1985 (ΦΕΚ 137/4/ 
26.7.1985) «Κυβέρνηση και Κυβερνητικά Όργανα», όπως 
αυτός τροποποιήθηκε και συμπληρώθηκε με το Ν. 2081/ 
1992 (ΦΕΚ 154/Α792). 

Τις διατάξεις των άρθρων 23α παρ. 4 και 23β παρ. 4β 
του Ν. 1892/90 (ΦΕΚ 101 /Α731.8.1990) «Για τον εκσυγ¬ 
χρονισμό και την ανάπτυξη και άλλες διατάξεις», όπως αυ¬ 
τός τροποποιήθηκε και συμπληρώθηκε με τον Ν. 2234/ 

1994 (ΦΕΚ 142/Α/94). 

Τις διατάξεις του Π.Δ. 229/86 (ΦΕΚ Α /86) «Σύσταση 
και οργάνωση της Γενικής Γραμματείας Βιομηχανίας» του 
Π.Δ. 396 (ΦΕΚ 172/Α/89) «Οργανισμός της Γενικής 
Γραμματείας Βιομηχανίας» και του Π.Δ. 189/95 (ΦΕΚ 99/ 

Α /31.5.95) «Συμπλήρωση και τροποποίηση διατάξεων 
του Π.Δ. 396/89». 

Τις διατάξεις της ΑΠ 015/Φ. 19/19143 (ΦΕΚ 821/Β7 


25.9.95) απόφαση του Πρωθυπουργού και του Υπουργού 
Βιομηχανίας, Ενέργειας και Τεχνολογίας σχετικά με την 
ανάθεση αρμοδιοτήτων στον Υφυπουργό Βιομηχανίας, 
Ενέργειας και Τεχνολογίας Κωνσταντίνο Βρεττό. 

Την υπ' αριθ. 6043/40 απόφαση του αναπληρωτή 
Υπουργού Βιομηχανίας Χρήστου Ροκόφυλλου (Διαδικα¬ 
σίες ανάθεσης της αξιολόγησης επιχειρηματικών σχεδίων 
και συναφή θέματα). 

Ότι με την απόφαση αυτή δεν προκαλείται επιβάρυνση 
στον κρατικό προϋπολογισμό. 

Την ανάγκη παράτασης της ημερομηνίας ολοκλήρωσης 
της διαδικασίας ελέγχου και αξιολόγησης των αιτήσεων 
και δικαιολογητικών, για την ουσιαστικότερη αξιολόγησή 
τους και πληρέστερη κατάρτιση του Μητρώου, αποφασί¬ 
ζουμε: 

1. Τροποποιούμε την παράγραφο 5 εδ. α' του άρθρου 4 
της υπ' αριθ. 6043/40/5.4.94 απόφασης ως εξής: 

«5. Η διαδικασία ελέγχου και αξιολόγησης των αιτήσεων 
και δικαιολογητικών για εγγραφή στο Μητρώο, ολοκληρώ¬ 
νεται μέχρι τις 15 Φεβρουάριου του επόμενου έτους». 

2. Κατά τα λοιπά ισχύει ως έχει η αριθ. 6043/40/5.4.94 
απόφαση. 

3. Η ισχύς της παρούσας αρχίζει από της δημοσιεύ- 

σεως. ^ 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Οκτωβρίου 1995 

Ο ΥΦΥΠΟΥΡΓΟΣ 

ΚΩΝ/ΝΟΣ ΒΡΕΤΤΟΣ 

-+- 

Αριθ. 3656 ( 11 ) 

Τροποποίηση της συστατικής πράξης της Δημοτικής Επι¬ 
χείρησης με την επωνυμία «ΔΗΜΟΤΙΚΟ ΘΕΑΤΡΟ 
ΧΙΟΥ». 

Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ Ν. ΧΙΟΥ 
Έχοντας υπόψη: 

1. Το άρθρο 5 παρ. 10 του Ν. 2307/1995 «Προσαρμογή 
νομοθεσίας αρμοδιότητας ΥΠ.ΕΣ. στις διατάξεις για τη 
Ν.Α. και άλλες διατάξεις». 

2. Την αριθ. 9611 Ζ28.9.93 απόφαση του Νομάρχη Χίου 
«Περί σύστασης Δημοτικής Πολιτιστικής Επιχείρησης με 
την επωνυμία «ΔΗΜΟΤΙΚΟ ΘΕΑΤΡΟ ΧΙΟΥ». 

3. Την αριθ. 358/1995 απόφαση του Δημοτικού Συμ¬ 
βουλίου Χίου «Περί τροποποίησης της συστατικής πράξης 
της Δημοτικής Επιχείρησης με την επωνυμία “ΔΗΜΟΤΙΚΟ 
ΘΕΑΤΡΟ ΧΙΟΥ"», αποφασίζουμε: 

Τροποποιούμε τη συστατική πράξη του ΔΗΘΕΧ ως προς 
την επωνυμία και ως προς τα Όργανα διοίκησης, ως ακο¬ 
λούθως: 

α) Το άρθρο 1 της συστατικής πράξης: 

«Συνιοτάται στο Δήμο Χίου, του Νομού Χίου, αμιγής Δη¬ 
μοτική Πολιτιστική Επιχείρηση με την επωνυμία «ΔΗΜΟ¬ 
ΤΙΚΟ ΠΕΡΙΦΕΡΕΙΑΚΟ ΘΕΑΤΡΟ ΒΟΡΕΙΟΥ ΑΙΓΑΙΟΥ ΜΕ 
ΕΔΡΑ ΤΟ ΔΗΜΟ ΧΙΟΥ» ως ίδιο Νομικά Πρόσωπο Ιδιωτι¬ 
κού Δικαίου, το οποίο θα διέπεται από τις διατάξεις των 
άρθρων 260 έως 267 του Δημοτικού και Κοινοτικού Κώ¬ 
δικα Π.Δ. 323/89». 

β) Το άρθρο 3 της συστατικής πράξης; 

«Τα όργανα διοίκησης του ΔΗ.ΠΕ.ΘΕ. Β. ΑΙΓΑΙΟΥ με 
ΕΔΡΑ ΤΗ ΧΙΟ είναι: 

α) Διοικητικό Συμβούλιο και β) Καλλιτεχνικός Διευθυ¬ 
ντής. 

Το Διοικητικό Συμβούλιο είναι δμελές και απαρτίζεται 
από 

αα) τρία πρόσωπα οριζόμενα από το Δημοτικό Συμβού¬ 
λιο, με τους αναπληρωτές τους. 

Εξ αυτών δύο τουλάχιστον είναι αιρετοί εκπρόσωποι του 
Δήμου. 

ββ) έναν εκπρόσωπο της Περιφέρειας, με τον αναπλη¬ 
ρωτή του και 

γγ) έναν εκπρόσωπο υποδεικνυόμενο από τον Υπουργό 
Πολιτισμού, με τον αναπληρωτή του. 

Εάν η επιχείρηση απασχολεί περισσότερους από 20 ερ¬ 


γαζόμενους θα προστίθεται και ένας εκπρόσωπος εργα¬ 
ζομένων στην επιχείρηση, οπότε Δ.Σ. θα είναι θμελές. 

Η θητεία των μελών του Δ.Σ. ακολουθεί τη θητεία του 
Δημοτικού Συμβουλίου και μπορεί να ανανεώνεται. 

Μέλος που θα διορίζεται σε αντικατάσταση άλλου, δια¬ 
νύει το υπόλοιπο της θητείας του προκατόχου του. 

γ) Η περίπτωση γ' της παρ. 2 της συστατικής πράξης; «Η 
ουσιαστική πολιτιστική αποκέντρωση με τη διοργά¬ 
νωση...... 

Από την παρούσα απόφαση δεν προκαλείται δαπάνη 
στον Κρατικό Προϋπολογισμό. 

Η παρούσα να δημόσιευθεί στην Εφημερίδα της Κυβερ- 
νήαεως. 

Χίο, 17 Οκτωβρίου 1995 
Ο Περ/κός Δ/ντής 
ΚΩΝ/ΝΟΣ ΓΑΛΙΑΤΣΑΤΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




